Úžívanie lieku Eutyrox a Biseptol.
Pouzivam eutyrox a bol mi nasadeny  biseptol  2 0 2 jeto spravne
Dobrý deň,
ďakujeme za Vašu otázku.
Medzi liekmi Euthyrox a Biseptol je klinicky závažná interakcia, pri ktorej je riziko významného vytesňovania tyreoidálnych hormónov z väzby na plazmatické bielkoviny s následným rizikom zvýšenia biologickej účinnosti hormónov štítnej žľazy. V prípade, že je podávanie tejto kombinácie liekov nevyhnutné, je potrebné prehodnotiť dávkovanie a tiež sa odporúča pravidelne sledovať plazmatické hladiny hormónov štítnej žľazy.
Pri predpise liekov je nutné informovať lekára o Vašej dlhodobej liečbe.  Ak bol jeden predpisujúci lekár informovaný o liečbe obidvoma liekmi, ich súčané užívanie je možné. Pri výskyte akýchkoľvek vedľajších účinkov je potrebné o danej skutočnosti okamžite informovať predpisujúceho lekára, ktorý rozhodne o ďalšom liečebnom postupe.
S pozdravom
PharmDr. Patrícia Čečková